DU išmokėjimų principai, kai vykdomi atskaitymai už ryšio išlaidas arba maitinimą

Šiame dokumente aprašomas operacijų registravimo principas, kai už ryšio paslaugų sąnaudas arba darbuotojų maitinimą atskaičiuojama iš darbuotojams priskaičiuoto atlyginimo. Abiem šiais atvejais galioja tas pats principas.

Pagal šią instrukciją bus galima sumokėti už didesnes ryšio išlaidas iš ryšių pinigų, o paskui tuos pinigus atsiimti iš DU straipsnių.

Aprašyme naudojamų detalizacijų sutrumpinimai:

 SB – Savivaldybės biudžeto finansavimo šaltinis.

# 1.1 Pasirengimas darbui

Pavyzdyje aprašoma ryšių paslaugų sąnaudų atskaitymų konfigūravimas. Analogiškai reiktų susikonfigūruoti ir mitybos atskaitymus.

1. Turi būti sukurtas produktas ryšio paslaugų pirkimui iš tikrojo ryšio paslaugų teikėjo. Produktas turi turėti globalią grupę atitinkančią sąnaudas, t.y. iš perkamų paslaugų sąrašo.
2. Turi būti sukurtas partneris – „Telefonų išlaidos“.
3. Priskaitymuose/atskaitymuose turi būti nurodytas Partneris „Telefonų išlaidos“.

a. Nustatymas atliekamas modulyje *Personalas ir atlyginimai* -> *Konfigūracija*. Skiltyje *Priskaitymai/atskaitymai* pasirinkite atskaitymą už telefoną, nurodykite gavėjo tipą Partneris, partnerį „Telefonų išlaidos“.

PASTABA: Detalizacijos šablonas galioja toks pat kaip ir visam darbo užmokesčiui – nieko papildomai daryti nereikia.

1. Turi būti sukurta vidinė banko sąskaita.

# 1.2 Žingsniai

Pavyzdyje aprašoma ryšių paslaugų sąnaudų nuskaičiavimas ir atstatymai. Analogiškai reiktų atlikti su mitybos sąnaudomis, tik būtų panaudoti atitinkamai kiti straipsniai.

1. **Registruojama pirkimo sąskaita** / Ryšio paslaugų teikėjo sąskaitos registravimas. Visa suma detalizuojama pagal 100% SB ar kitoms lėšoms.

1. **MP registravimas /** Užsakomas finansavimas iš tiekėjo gautai sąskaitai padengti.

* Gali būti, kad einamuoju metu jau turėsite sugražintų ryšių detalizacijos pinigų likutį iš praeito mėn. operacijų – tada užsakysite finansavimą tik trūkstamai sumai. Jeigu operaciją registruojate sausio mėn. tai pinigų tuo metu dažniausiai nebus ir reiks užsakyti 100% SB lėšų (jeigu ryšiai apmokami iš SB).

1. **Pinigų gavimo operacija /** Gaunami asignavimai iš SB 100% už ryšio sąnaudas.

* Detalizacija: SB 100%, operacijos paskirtis – „Partneris“.

1. **Pinigų išmokėjimo operacija** / Ryšio paslaugų teikėjo sąskaitos apmokėjimas.
   * Kasinėse išlaidose atsiranda ryšių paslaugų pernaudojimas ta dalim, kuri turės būt išskaitoma iš darbuotojų (jeigu iš praeito laikotarpio turite likutį, tai jis pamažina ryšių kasinių išlaidų pernaudojimą).

1. **Operacijos DU moduliuose /** Kiekvienam darbuotojui DU žiniaraštyje sukuriami rankiniai atskaitymai pagal paskaičiuotas viršytas sumas. Sukuriamos mokėtinos sumos DU moduliuose.
   * Atskaitymams automatiškai prisiskiria detalizacijos pagal darbo užmokesčio šabloną, t.y.

panaudojami DU straipsniai.

1. **\*Pinigų išmokėjimo operacija /** Padarytas atskaitymas išmokamas partneriui „Telefono išlaidos“.
   * Pinigų išmokėjimo operacijoje detalizacijos paveldimos iš atskaitymo.
   * Šis išmokėjimas nėra realus. Išmokami DU detalizacijos pinigai.
   * Turi būti pridėtas produktas (pvz. „ryšių išlaidos“), kad teisingai atrinktų korespondencijas.

1. **Registruojama pardavimo sąskaita /** Registruojamas perpardavimas partneriui „Telefono išlaidos“ Pasirenkama korespondencija „Paslaugų perpardavimas“.
   * Šis pardavimas nėra realus. Detalizuojama pagal SB sąmatą ir ryšių išlaidų straipsnį (!).

1. **\*Pinigų gavimo operacija /** Registruojamas perparduotų paslaugų apmokėjimas,į biudžetą gražinamos sumos.
   * Operacijos paskirtis – „Gražinimas - Partneris“ (!). Pagrindo dokumentas yra perpardavimo sąskaita.
   * Šis pinigų gavimas nėra realus. Gaunami pinigai su ryšių straipsnio paskirtimi.

**\* PASTABA:** Vykdant 6 ir 8 operacijas, didinasi banko sąskaitos apyvartos, nes parodomas papildomas išmokėjimas. Norint išvengti realių sąskaitų apyvartų didinimo, reiktų susikurti vidinę banko sąskaitą, kurioje būtų atliekamos išmokėjimo ir gavimo operacijos partneriui „Telefono išlaidos“. Šios operacijos įves į biudžetą (kasines išlaidas), kito straipsnio pinigus (sugrįš ryšiai), o realių apyvartų tikrose sąskaitose nepadidins.

***Rekomenduojame*** vidinėje banko sąskaitoje gautus pinigus persivesti į tą banko sąskaitą, iš kurios buvo apmokėta ryšiams. Tai būtent šis pinigų likutis, kurio nereiks prašyti iš SB sekantį mėnesį, kai gausime naują sąskaitą iš tiekėjo.

# 1.3 Dėl operacijų skirtingais laikotarpiais

Sausio mėn. dažniausiai nėra jokių pinigų likučių, todėl reikia iš SB skolintis 100% lėšų tiekėjo sąskaitai padengti. Sekančiais mėnesiais, po DU atskaitymų ir ryšių lėšų susigražinimo atsiranda pinigų likutis vidinėje banko sąskaitoje – jūs galite peržiūrėti banko sąskaitos likutį ir visada žinosite kiek sekančiai tiekėjo sąskaitai reikia mažiau užsakinėti finansavimo (žr. 2 žingsnis).

Tik jau gavę naujo laikotarpio tiekėjo sąskaitą persiveskite sugražintą pinigų likutį iš vidinės banko sąskaitos į realią, kad galėtumėte apmokėti tiekėjui (Jeigu persivesite anksčiau, bus sunku įvertinti kiek pinigų jau turite iš praeito laikotarpio).